Naziv obveznika: Osnovna škola Petra Studenca, Kanfanar

Broj RKP-a: 11445

Matični broj: 03075354

OIB: 42305886737

Pošta i mjesto: 52352 Kanfanar

Adresa sjedišta: Dvigradska 3

Razina: 31

Razdjel: 0

Šifra djelatnosti: 8520 Osnovno obrazovanje

Šifra županije: 18 Istarska

Šifra općine: 175 Kanfanar

Oznaka razdoblja: 2020-12

**BILJEŠKE**

**UZ FINANCIJSKE IZVJEŠTAJE ZA 2020. GODINU**

**Bilješke**

**uz izvještaj o prihodima i rashodima, primicima i izdacima**

**Obrazac PR-RAS**

***AOP 064 Tekuće pomoći proračunskim korisnicima iz proračuna koji im nije nadležan***

Pozicija obuhvaća prihode iz proračuna Ministarstva znanosti i obrazovanja za plaće i naknade zaposlenika i podmirenje novčane naknade zbog neispunjenja kvote za zapošljavanje osoba s invaliditetom te prihode iz proračuna Općine Kanfanar za plaću učitelja u produženom boravku, plaću učitelja za slobodne aktivnosti iz područja informatike i robotike, sufinanciranje školske marende i prigodnih nagrada za učenike.

***AOP 065 Kapitalne pomoći proračunskim korisnicima iz proračuna koji im nije nadležan***

Pozicija uključuje prihod od Ministarstva znanosti i obrazovanja za financiranje nabave opreme, udžbenika i knjiga za školsku knjižnicu, za potrebe provođenja školskog kurikuluma.

***AOP 067 Tekuće pomoći temeljem prijenosa EU sredstava***

Pozicija obuhvaća prihode po osnovi projekta Školske sheme – poticanje uvođenja voća, povrća, mlijeka i mliječnih proizvoda u školsku marendu.

***AOP 116 Ostali nespomenuti prihodi***

Pozicija obuhvaća prihode školske kuhinje od pružanja usluge prehrane učenicima i prihod od produženog boravka. Sredstvima sufinanciranja cijene usluge školske kuhinje i produženog boravka financira se redovno poslovanje i nabava opreme za potrebe obavljanja osnovne djelatnosti i pružanja dodatnih usluga prehrane i produženog boravka učenicima.

***AOP 126 Prihodi od pruženih usluga***

Pozicija uključuje prihod od najma školske dvorane i pružanja usluge prehrane zaposlenicima. Smanjenje prihoda u uvjetima pandemije.

***AOP 132 i 133 Prihodi iz nadležnog proračuna za financiranje rashoda poslovanja i rashoda za nabavu nefinancijske imovine***

Pozicija obuhvaća prihode iz proračuna osnivača Istarske županije za financiranje redovne djelatnosti po minimalnom standardu iz decentraliziranih sredstava za osnovne škole, materijalnih rashoda po stvarnom trošku (redovni prijevoz učenika, obvezni zdravstveni pregledi zaposlenika, energenata i premija osiguranja imovine i zaposlenika), programa obrazovanja iznad standarda, tekućeg i investicijskog održavanja i nabavu nefinancijske imovine.

***AOP 149 Rashodi za zaposlene***

Povećanje rashoda proizlazi iz provođenja odredbi iz Kolektivnih ugovora koje se odnose na plaće i materijalna prava radnika, na teret državnog proračuna.

***AOP 179 Zakupnine i najamnine***

Pozicija obuhvaća trošak najma spremnika plina za potrebe školske kuhinje i uredskog uređaja (printer/skener). Povećanje se odnosi na najam pleksi glas pregrade za produženi boravak, radi sprječavanja širenja virusa COVID-19 u uvjetima pandemije.

***AOP 180 Zdravstvene usluge***

Pozicija obuhvaća godišnje sistematske preglede zaposlenika prema pravima iz Kolektivnog ugovora i obvezne periodične preglede pomoćnog osoblja.

***AOP 187 Premije osiguranja***

Pozicija obuhvaća trošak premije osiguranja imovine i zaposlenika koje prema zakonskoj obvezi financira osnivač Istarska županija.

***AOP 189 Članarine***

Pozicija obuhvaća godišnje članarine strukovnim udruženjima: HUROŠ, HZOŠ, HMŠK i UTIRUŠ.

***AOP 190 Pristojbe i naknade***

Pozicija primarno obuhvaća trošak naknade radi neispunjenja kvote zapošljavanja osoba s invaliditetom.

***AOP 255 Naknade građanima i kućanstvima u naravi***

Pozicija obuhvaća trošak redovnog prijevoza učenika u školu i iz škole. Uslugu ugovara i financira osnivač Istarska županija putem objedinjenog postupka javne nabave.

***AOP 284 Višak prihoda poslovanja – preneseni***

Tijekom 2020. godine povećana je vrijednost viška prihoda poslovanja po osnovi usklađenja stanja nefinancijske imovine i vlastitih izvora za nefinancijsku imovinu. Knjiženje je provedeno na temelju stanja nefinancijske imovine koje je za iznos od 20.422,24 kn bilo manje je od stanja vlastitih izvora za nefinancijsku imovinu. Slijedom navedenog, povećana je vrijednost viška prihoda poslovanja.

***AOP 375 Knjige***

Pozicija obuhvaća nabavu školskih udžbenika sredstvima iz državnog proračuna. Smanjenje rashoda odnosi se na nadopunu nabave udžbenika u odnosu na nabavu iz prethodne godine, kada su se nabavljali udžbenici za sve razrede.

***AOP 635 Višak prihoda i primitaka raspoloživ u slijedećem razdoblju***

Obračun rezultata:

|  |  |  |
| --- | --- | --- |
| Višak prihoda poslovanja | AOP 282 | 70.128 |
| *Višak prihoda poslovanja - preneseni* | *AOP 284* | *20.422* |
| Manjak prihoda od nefinancijske imovine | AOP 399 | -91.035 |
| *Višak prihoda od nefinancijske imovine - preneseni* | *AOP 400* | *8.704* |
| Višak prihoda i primitaka raspoloživ u sljedećem razdoblju | AOP 635 | **8.219** |

***AOP 637 Unaprijed plaćeni rashodi budućih razdoblja i nedospjela naplata prihoda***

Pozicija obuhvaća plaće i naknade za zaposlene za mjesec prosinac, isplaćene u siječnju 2021. godine.

***AOP 784 Ostale naknade iz proračuna u naravi***

Pozicija sadrži trošak nabave školskih radnih udžbenika za učenike koji su financirani iz državnog proračuna.

**Bilješke uz bilancu**

**Obrazac BIL**

***AOP 081 Ostala potraživanja***

Pozicija obuhvaća potraživanja za bolovanje na teret HZZO-a po osnovi plaće.

***AOP 151 Potraživanja za pomoći iz državnog proračuna temeljem prijenosa EU sredstava***

Pozicija se odnosi na potraživanje iz projekta Školske sheme – program poticanja uvođenja voća, povrća, mlijeka i mliječnih proizvoda u školsku marendu, kojega financira Ministarstvo poljoprivrede sredstvima iz EU fondova.

***AOP 153 Potraživanja za naknade po posebnim propisima***

Pozicija obuhvaća potraživanja po osnovi pruženih usluga školske marende učenicima i produženog boravka.

***AOP 154 Potraživanja za prihode od pruženih usluga***

Pozicija obuhvaća potraživanja po osnovi najma školske dvorane i pružanja usluge marende zaposlenicima.

***AOP 167 Kontinuirani rashodi budućih razdoblja***

Pozicija se odnosi na rashode plaća zaposlenih i naknade za neispunjavanje kvote zapošljavanja osoba s invaliditetom, za mjesec prosinac, koji će biti isplaćeni u siječnju 2021. godine.

***AOP 171 Obveze za zaposlene***

Pozicija obuhvaća obvezu plaće za zaposlene za prosinac 2020. koja će biti isplaćena u siječnju 2021. godine.

***AOP 172 Obveze za materijalne rashode***

Obveze prema računima dobavljača s rokom dospijeća plaćanja nakon 31.12.2020. godine.

***AOP 180 Ostale tekuće obveze***

Pozicija prikazuje obvezu za povrat sredstava u državni proračun po osnovi refundacija bolovanja od HZZO-a.

***AOP 238-240 Rezultat***

U bilanci je izvršena obvezna korekcija rezultata u ukupnom iznosu od 68.934 kn, po osnovi primljenih kapitalnih pomoći i donacija te prihoda iz nadležnog proračuna za financiranje rashoda za nabavu nefinancijske imovine. Slijedom navedenog, postoji odstupanje iskazanih pozicija u obrascima PR-RAS i Bilanca, kako slijedi:

|  |  |  |  |  |
| --- | --- | --- | --- | --- |
|  | Pozicije na dan 31.12.2020. | PR-RAS | Kapitalni prijenosi | BILANCA |
| 92211 | Višak prihoda poslovanja | 70.128 | -48.512 | 21.616 |
| 92211 | Višak prihoda poslovanja - preneseni | 20.422 | -20.422 | 0 |
| 92212 | Višak prihoda od nefinancijske imovine | 0 |  | 0 |
| 92212 | Višak prihoda od nefinancijske imovine - preneseni | 8.704 | -8.704 | 0 |
| 92213 | Višak primitaka od financijske imovine | 0 | 0 | 0 |
| 92221 | Manjak prihoda poslovanja | 0 | 13.397 | -13.397 |
| 92222 | Manjak prihoda od nefinancijske imovine | -91.035 | 91.035 | 0 |
| 92223 | Manjak primitaka od financijske imovine | 0 | 0 | 0 |
| 92 | REZULTAT POSLOVANJA | **8.219** |  | **8.219** |

***AOP 246 Obračunati prihodi poslovanja***

Pozicija obuhvaća potraživanja za školsku marendu, produženi boravak i najam školske dvorane.

***AOP 258 Potraživanja za naknade koje se refundiraju***

Potraživanja za refundacije bolovanja od HZZO-a.

***AOP 296 Obveze proračunskoh korisnika za povrat u proračun***

Obveze za povrat u državni proračun po osnovi refundacija bolovanja od HZZO-a.

***AOP 261 Ostala nespomenuta potraživanja***

Otpis potraživanja iz ranijih razdoblja radi pogrešnog knjigovodstvenog evidentiranja u prethodnim godinama.

**NAPOMENA:**

U bilančnoj i izvanbilančnim evidencijama nema evidentiranih zapisa o ugovornim odnosima koji bi mogli postati obveza ili imovina, niti sudskih sporova u tijeku.

**Bilješke**

**uz izvještaj o rashodima prema funkcijskoj klasifikaciji**

**Obrazac RAS-funkcijski**

***AOP 122 Dodatne usluge u obrazovanju***

Dio rashoda koji se odnose na dodatne usluge u obrazovanju obuhvaća rashode školske kuhinje (troškove namirnica za marendu učenika) te prijevoza učenika u školu i iz škole.

**Bilješke**

**uz izvještaj o promjenama u vrijednosti i obujmu imovine i obveza**

**Obrazac P-VRIO**

Evidentirana promjena u obujmu imovine odnosi se na otpis potraživanja iz ranijih razdoblja: za školsku marendu i produženi boravak u iznosu 716,37 kn, za koja iz analitičke evidencije kupaca nije bilo moguće utvrditi identitet komitenata, i ostalih nespomenutih potraživanja u iznosu od 9.503,12 kn, koja na temelju uvida u analitičke evidencije iz ranijih razdoblja proizlaze iz pogrešnog knjigovodstvenog evidentiranja u prethodnim godinama.

**Bilješke**

**uz izvještaj o obvezama**

**Obrazac Obveze**

***AOP 036 Stanje obveza na kraju izvještajnog razdoblja***

Pozicija obuhvaća nedospjele obveze za plaću za zaposlene za mjesec prosinac i ostale rashode nastale u 2020. godini, s rokom dospijeća plaćanja u 2021. godini.

Kanfanar, 31. siječnja 2021.

Voditeljica računovodstva: Ravnatelj:

Tamara Ema Privileggio, mag.oec. Ivor Kuček, dipl.uč.